Sa Pransia Ninda Naaraman an Katotoohan | Pag-aadalan\nBASAHON SA Albanian Aleman Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik Español Estonian Fijian Finnish Georgian Griego Guarani Gujarati Gun Haitian Creole Hapon Hausa Hebreo Hiligaynon Hindi Hiri Motu Hungarian Icelandic Igbo Iloko Indonesian Ingles Isoko Italiano Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Koreano Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mongolian Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Pranses Punjabi Quechua (Bolivia) Romanian Ruso Sango Serbian Serbian (Roman) Seychelles Creole Shona Silozi Sinhala Slovak Slovenian Sranantongo Swahili Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus)\n“Dinara Kamo ni Jehova Digdi sa Pransia Para Maaraman an Katotoohan”\nKAN aki pa si Antoine Skalecki, igwa siya nin sarong sadit na kabayo na pirmi niyang kaiba-iba. Sabay nindang linalakaw an marumarom na tunnel, dara an mga mina nin karbon, 500 metros sa irarom kan daga. Naerido an ama ni Antoine kan matumpag an sarong minahan, kaya napiritan an saiyang pamilya na papagtrabahuhon siya sa minahan, siyam na oras kada aldaw. Sarong beses, dikit-dikitan man na magadan si Antoine kan magaba an pinakabubungan nin sarong minahan.\nMga gamit kan mga taga Poland para sa pagmina, asin an minahan sa Dechy, harani sa Sin-le-Noble, kun sain nagtrabaho si Antoine Skalecki\nNamundag si Antoine kaidtong mga dekada nin 1920 asin 1930. Saro siya sa dakul na namundag sa Pransia na taga Poland an mga magurang. Taano ta nagbalyo sa Pransia an mga taga Poland? Kan maibalik sa Poland an independensiya pagkatapos kan Giyera Mundiyal I, nagin dakulang problema kan gobyerno an sobrang populasyon ninda. Kabaliktaran ini sa nangyari sa Pransia na labing sarong milyon na lalaki an nagadan sa giyera kaya kinaipuhan nindang marhay nin mga minero. Iyan an dahilan kaya naggibo nin sarong kasunduan sa imigrasyon an gobyerno kan Pransia asin Poland kan Setyembre 1919. Kan taon 1931, uminabot sa 507,800 an populasyon kan mga taga Poland sa Pransia, na an dakul sa sainda nakaistar sa lugar nin mga minahan sa parteng norte.\nDara kan mahihigos na nagbalyong taga Poland an saindang sadiring kultura, pati na an pagigin relihiyoso ninda. “Dakula an paggalang kan sakong Lolo Joseph sa Banal na Kasuratan huling itinukdo iyan kan saiyang ama,” an sabi ni Antoine, na 90 anyos na ngunyan. Kada Domingo, an bilog na pamilya kan mga minerong ini isinusulot an pinakamagayon nindang bado para magsimba, arog kan ginigibo ninda kaidto sa Poland, na ikinakauyam kan nagkapirang mga taga Pransia na bakong gayong relihiyoso.\nPuon pa kan 1904, maigot nang naghuhulit an mga Estudyante sa Bibliya sa lugar nin Nord-Pas-de-Calais, kun sain inot na nakaulay an dakul na taga Poland. Kan 1915, bulan-bulan nang inimprenta an The Watch Tower sa lengguwaheng Polish, asin kan 1925 nagkaigwa na man kan The Golden Age (Awake! ngunyan) sa lengguwaheng iyan. Dakul na pamilya an nag-ako kan mga itinutukdo kan mga magasin na ini na basado sa Bibliya, pati na kan librong The Harp of God sa lengguwaheng Polish.\nNaaraman kan pamilya ni Antoine an dapit sa Mga Estudyante sa Bibliya paagi sa saiyang tiyo na inot na nag-atender sa pagtiripon kan 1924. Kan taon man na iyan, nagkaigwa kan inot na asembleya sa lengguwaheng Polish an Mga Estudyante sa Bibliya sa Bruay-en-Artois. Pakalihis nin dai pang sarong bulan, sa lugar man sanang iyan, sarong representante kan pambilog na kinaban na headquarters, na si Joseph F. Rutherford, an nagtao nin pampublikong pahayag na inatenderan nin 2,000 katawo. Huling naugmang marhay sa kadakulan kan nag-atender, na an kadaklan mga taga Poland, sinabi sa sainda ni Brother Rutherford: “Dinara kamo ni Jehova digdi sa Pransia para maaraman an katotoohan. Ngunyan, dapat man na tabangan nindo asin kan saindong mga aki an mga Pranses! Dakula pa an kaipuhan sa gibuhon na paghuhulit, asin masugo si Jehova nin mga parahayag para diyan.”\nAsin iyan talaga an ginibo kan Diyos na Jehova! Kun paanong nagin maigot sa pagmimina an mga Kristiyanong taga Poland, arog man kaiyan sinda kaigot sa paghuhulit! Sa katunayan, an iba sa sainda nagbaralik sa Poland tanganing ipaabot man duman an mahalagang katotoohan na nanudan ninda. Kaiba si Teofil Piaskowski, Szczepan Kosiak, asin Jan Zabuda sa mga nagbalik para ibalangibog an maugmang bareta sa darakulang teritoryo sa Poland.\nPero dakul man na ebanghelisador na nagtataram nin Polish an dai naghali sa Pransia asin maigot na naghulit kaiba kan saindang mga tugang na Pranses. Sa ginibong general assembly kan 1926 sa Sin-le-Noble, 1,000 an nag-atender sa sesyon nin Polish, asin 300 sa sesyon nin Pranses. Ini an sinabi kan 1929 Yearbook: “Sa taon na ini, 332 na tugang na Polish an nagpabawtismo bilang simbolo kan saindang pagkonsagrar [pagdusay].” Bago magpuon an Giyera Mundiyal II, 32 sa 84 kongregasyon sa Pransia an Polish an lengguwaheng ginagamit.\nMga tugang na Polish sa Pransia na pasiring sa sarong kumbensiyon. An sabi sa karatula “Mga Saksi ni Jehova”\nKan 1947, dakul na Saksi ni Jehova an nag-ako sa alok kan gobyerno nin Poland na magbalik na sa nasyon ninda. Pero dawa naghali sinda, nahiling an resulta kan paghihinguwa ninda asin kan mga kapagtubod nindang Pranses sa 10 porsiyentong pagdakul nin mga parahayag kan Kahadian kan taon na iyan. Sinundan iyan nin 20, 23, asin 40 porsiyento pa nganing pagdakul puon 1948 sagkod 1950! Kan 1948, nagnombra nin kainot-inuting mga paraataman nin sirkito an sangang opisina kan Pransia tanganing sanayon an bagong mga parahayag na ini. Sa limang napili, apat duman an Polish, asin saro sa sainda si Antoine Skalecki.\nDakul sa mga Saksi ni Jehova sa Pransia an may apelyido pa kan saindang mga apuon na Polish, na parehong nagin maigot sa pagmimina asin sa paghuhulit. Ngunyan, dakulon man na nagbalyo sa Pransia an naaraman an katotoohan sa nasyon na iyan. Magbalik man o dai sa sadiri nindang nasyon an mga nakakua kan katotoohan sa Pransia, nagigin sindang maigot na mga parabalangibog kan Kahadian arog kan mga taga Poland na nainot sa sainda.—Hali sa samong archive sa Pransia.


1 Juan 2 | Bibliya Online | New World Translation\nSi Jesus, sarong atang tanganing makamtan an pabor nin Diyos (1, 2)\nPag-utob sa mga tugon nin Diyos (3-11)\nSarong tugon na haloy na pero bago (7, 8)\nMga dahilan kan pagsurat (12-14)\nDai mamuot sa kinaban (15-17)\nPatanid manungod sa anticristo (18-29)\n2 Mga namumutan kong aki, sinusuratan ko kamo kan mga bagay na ini tanganing dai kamo makagibo nin kasalan. Alagad ta kun makagibo man nin kasalan an siisay man, igwa kita nin paratabang* na kaibanan kan Ama, si Jesu-Cristo, na sarong matanos. 2 Asin siya sarong atang para sa satong mga kasalan tanganing makamtan niyato an pabor nin Diyos,* pero bako lang para sa satong mga kasalan kundi para man sa mga kasalan kan bilog na kinaban. 3 Asin sa paaging ini napapatunayan niyato sa satong sadiri na midbid niyato siya, kun padagos tang inuutob an saiyang mga tugon. 4 An saro na nagsasabi, “Namimidbid ko siya,” pero dai man nag-uutob kan saiyang mga tugon sarong putikon, asin an katotoohan mayo sa tawong ini. 5 Alagad kun an saro nag-uutob kan saiyang tataramon, nahihiling sa tawong iyan an lubos na pagkamuot sa Diyos. Sa arog man kaiyan na paagi niyato maipapahiling na kita kasaro niya. 6 An siisay man na nagsasabi na siya nagdadanay na kasaro niya, siya mismo obligadong padagos na maglakaw siring kan paglakaw kan sarong idto. 7 Mga namumutan, sinusuratan ko kamo, bako nin sarong bagong tugon, kundi nin sarong haloy nang tugon na yaon na sa saindo puon pa sa kapinunan. An haloy nang tugon na ini iyo an tataramon na nadangog nindo. 8 Sa giraray, sinusuratan ko kamo nin tugon na siring sa sarong bagong tugon, asin an tugon na iyan parehong nagin totoo sa saiya asin sa saindo, huli ta an kadikluman pawara na asin an tunay na ilaw nagliliwanag na. 9 An saro na nagsasabing siya nasa liwanag alagad ta nauungis sa saiyang tugang yaon pa man giraray sa kadikluman. 10 An saro na namumuot sa saiyang tugang nagdadanay sa liwanag, asin dai magkakaigwa nin ano man na dahilan na siya magkasala.* 11 Alagad an saro na nauungis sa saiyang tugang nasa kadikluman asin naglalakaw sa kadikluman, asin dai niya aram kun sain siya paduman, huling an kadikluman buminuta sa saiyang mga mata. 12 Sinusuratan ko kamo, mga namumutan kong aki, huling pinatawad na kamo sa saindong mga kasalan alang-alang sa saiyang ngaran. 13 Sinusuratan ko kamo, mga ama, huling namidbid nindo siya, an saro na nag-eeksister magpuon pa sa kapinunan. Sinusuratan ko kamo, mga hoben na lalaki, huling dinaog nindo an saro na maraot. Sinusuratan ko kamo, mga aki ko, huling namidbid nindo an Ama. 14 Sinusuratan ko kamo, mga ama, huling namidbid nindo siya, an saro na nag-eeksister magpuon pa sa kapinunan. Sinusuratan ko kamo, mga hoben na lalaki, huling kamo mga makusog asin an tataramon nin Diyos nagdadanay sa saindo saka dinaog nindo an saro na maraot. 15 Dai kamo mamuot sa kinaban o sa mga bagay na yaon sa kinaban. Kun an siisay man namumuot sa kinaban, an pagkamuot sa Ama mayo sa saiya; 16 huli ta an gabos na yaon sa kinaban—an kamawutan kan laman asin an kamawutan kan mga mata saka an pagpasikat* nin saro kan mga bagay na igwa siya—bakong gikan sa Ama, kundi gikan sa kinaban. 17 Siring man, an kinaban mapapara pati na an kamawutan kaiyan, alagad an saro na naggigibo kan kabutan nin Diyos magdadanay sagkod lamang. 18 Mga aki ko, nasa huring oras na kita, asin nadangog baga nindo na madatong an anticristo, pero maski ngunyan dakul nang anticristo an nagralataw, na dahil diyan aram niyato na nasa huring oras na kita. 19 Nagruluwas sinda hali sa sato, alagad bako sindang kabilang sa grupo niyato; ta kun kabilang sinda sa grupo niyato, nagdanay kuta sindang kaiba ta. Alagad sinda nagruluwas tanganing mahayag na bakong gabos kabilang sa grupo niyato. 20 Asin kamo linahidan* kan Banal na Diyos, asin gabos kamo igwa nin kaaraman. 21 Sinusuratan ko kamo, bako dahil dai nindo aram an katotoohan, kundi dahil aram nindo iyan, asin dahil mayong kaputikan na naggigikan sa katotoohan. 22 Siisay an putikon kundi idtong saro na dai minimidbid na si Jesus iyo an Cristo? Iyo ini an anticristo, an saro na dai minimidbid an Ama asin an Aki. 23 An siisay man na dai minimidbid an Aki mayo kan pag-uyon kan Ama. Alagad an siisay man na minimidbid an Aki igwa kan pag-uyon kan Ama. 24 Kun para sa saindo, dapat na magdanay sa saindo idtong nadangog nindo sa kapinunan. Kun idtong nadangog nindo sa kapinunan nagdadanay sa saindo, magdadanay man kamo na kasaro kan Aki asin kasaro kan Ama. 25 Siring man, ini an ipinanuga niya mismo sa sato—an buhay na daing katapusan. 26 Sinusuratan ko kamo kan mga bagay na ini may koneksiyon duman sa mga nagpupurbar na dayaon kamo. 27 Asin kun para sa saindo, an paglahid na ginibo niya sa saindo nagdadanay sa saindo, asin dai nindo kaipuhan an siisay man para tukduan kamo; kundi an ginibo niyang paglahid iyo an nagtutukdo sa saindo kan gabos na bagay asin an paglahid na iyan totoo asin mayong kaputikan. Siring kan itinukdo kaiyan sa saindo, magdanay kamo na kasaro niya. 28 Kaya ngunyan mga namumutan kong aki, magdanay kamo na kasaro niya, tanganing pag siya ihinayag na, makapagtaram kita na may kumpiyansa asin dai kita rumayo sa saiya dahil sa kasusupgan sa panahon kan saiyang presensiya.* 29 Kun aram nindo na siya matanos, aram man nindo na an siisay man na nagsasagibo nin katanusan iminundag gikan sa Diyos.\n^ O “parasurog.”\n^ O “atang na pambayad sa satong mga kasalan.”\n^ O “paghambog.”\n^ Hilingon an “Lahidan” sa Glosaryo.


An Parabula ni Jesus Manungod sa Bangkete sa Kasal (Mateo 22) | Buhay ni Jesus\nBASAHON SA Aleman Alur Amharic Arabic Armenian Aymara Azerbaijani Azerbaijani (Cyrillic) Bassa (Cameroon) Batak (Karo) Batak (Toba) Bicol Boulou Bulgarian Cambodian Catalan Cebuano Chichewa Chitonga Chitonga (Malawi) Chitumbuka Cibemba Croatian Dangme Danish Dutch Efik Español Estonian Ewe Fijian Fon Ga Georgian Griego Guarani Gujarati Gun Haitian Creole Hapon Hebreo Hiligaynon Hungarian Igbo Iloko Indonesian Ingles Isoko Italiano Javanese Jula Kabiye Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Koreano Lingala Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Norwegian Nyungwe Oromo Ossetian Otetela Pangasinan Papiamento (Curaçao) Persian Polish Portuguese Pranses Quechua (Ancash) Quechua (Ayacucho) Quechua (Bolivia) Quechua (Cuzco) Romanian Ruso Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Urdu Uruund Uzbek Vietnamese Wallisian Waray-Waray\nILUSTRASYON MANUNGOD SA BANGKETE SA KASAL\nKan madali nang matapos an ministeryo ni Jesus, padagos siyang naggamit nin mga ilustrasyon para ibuyagyag an mga eskriba asin an mga panginot na saserdote. Huli kaini, gusto nindang gadanon siya. (Lucas 20:19) Pero dai pa tapos si Jesus sa pagbuyagyag sa sainda. Nagsaysay siya nin saro pang ilustrasyon:\n“An Kahadian kan kalangitan ikakaagid sa sarong hadi na nag-andam nin bangkete para sa kasal kan saiyang aking lalaki. Asin isinugo niya an saiyang mga uripon tanganing apudon an mga imbitado sa bangketeng iyan, alagad habo nindang magduman.” (Mateo 22:2, 3) Pinunan ni Jesus an ilustrasyon paagi sa pagsambit kan “Kahadian kan kalangitan.” Kun siring, rasonable sana na siyertong si Jehova Diyos an “hadi.” Kumusta man an aking lalaki kan hadi asin an mga imbitado sa bangkete sa kasal? Bako man dipisil sabuton na an aking lalaki kan hadi iyo an Aki ni Jehova, na iyo an nagsasaysay kan ilustrasyon, asin bakong dipisil sabuton na an mga imbitado iyo an mga makakaibanan kan Aki sa Kahadian kan kalangitan.\nSiisay an mga inot na inimbitaran? Buweno, kiisay naghuhulit si Jesus saka an mga apostol dapit sa Kahadian? Sa mga Judio. (Mateo 10:6, 7; 15:24) Inako kan nasyon na ini an tipan na Katugunan kan 1513 B.C.E., kaya paagi kaiyan sinda an inot na nagkaoportunidad na makabilang sa “kahadian nin mga saserdote.” (Exodo 19:5-8) Pero kasuarin talaga sinda inimbitaran sa ‘bangkete sa kasal’? Rasonable sana na an pag-imbitar na iyan nagpuon kan 29 C.E., kan punan ni Jesus an paghuhulit dapit sa Kahadian kan kalangitan.\nAsin ano an ginibo kan kadaklan na Israelita kan imbitaran sinda? Arog kan sabi ni Jesus, “habo nindang magduman.” Dai siya inako kan kadaklan kan mga lider nin relihiyon saka kan mga tawo bilang an Mesiyas asin bilang an Hadi na itinalaga nin Diyos.\nPero ipinarisa ni Jesus na magkakaigwa an mga Judio nin saro pang oportunidad: “Nagsugo giraray [an hadi] nin ibang mga uripon, na sinasabi, ‘Sabihan nindo an mga imbitado: “Uya! Nag-andam ako nin mga pagkakan, binuno na an sakong mga toro asin pinatabáng mga hayop, asin preparado na an gabos na bagay. Madya kamo sa bangkete sa kasal.”’ Alagad dai sindang pakilabot asin nagharali sinda, an saro nagpasiring sa saiyang uma, an saro man nagpasiring sa saiyang negosyo; alagad an iba pa pinurugol an saiyang mga uripon saka trinato sinda nin daing galang asin ginadan.” (Mateo 22:4-6) Arog kaiyan an mangyayari pag naestablisar na an Kristiyanong kongregasyon. Sa panahon na iyan, may oportunidad pa man giraray an mga Judio na mapabilang sa Kahadian, pero sinayumahan kan kadaklan an imbitasyon, asin minaltrato pa ngani an ‘mga uripon kan hadi.’—Gibo 4:13-18; 7:54, 58.\nHuli kaiyan, ano an kaaabtan kan nasyon? Nagsabi si Jesus: “Naanggot nin grabe an hadi asin isinugo an saiyang mga hukbo asin ginaradan an mga paragadan na idto saka sinulo an saindang siyudad.” (Mateo 22:7) Nangyari iyan sa mga Judio kan 70 C.E., kan laglagon kan mga Romano an “saindang siyudad,” an Jerusalem.\nHuling sinayumahan ninda an imbitasyon kan hadi, nangangahulugan daw iyan na mayo nang ibang iimbitaran? Dai. Nagpadagos siya: “Dangan sinabi [kan hadi] sa saiyang mga uripon, ‘An bangkete sa kasal andam na, alagad an mga imbitado bakong maninigo. Kaya, magduman kamo sa mga tinampong paluwas sa siyudad, asin imbitaran nindo sa bangkete an siisay man na manumpungan nindo.’ Sa siring, an mga uripon na idto nagduruman sa mga tinampo asin tiniripon an gabos na nanumpungan ninda, maraot man o marahay; asin an pigtitiripunan para sa seremonya sa kasal napano kan mga bisita.”—Mateo 22:8-10.\nMahalagang mangnuhon na dai mahahaloy, pupunan ni apostol Pedro na tabangan na magin tunay na mga Kristiyano an mga Hentil—an mga bakong Judio sa laman asin dai nakumbertir sa relihiyon kan mga Judio. Kan 36 C.E., an Romanong opisyal nin hukbo na si Cornelio saka an pamilya niya nag-ako kan banal na espiritu, na huli kaiyan makakabilang sinda sa mga magkakaigwa nin lugar sa Kahadian kan kalangitan.—Gibo 10:1, 34-48.\nIpinarisa ni Jesus na bakong gabos na nagduruman sa bangkete inako “kan hadi.” Nagsabi siya: “Kan maglaog an hadi tanganing hilingon an mga bisita, nahiling niya an sarong tawo na an bado bakong para sa okasyon nin kasal. Kaya sinabi niya sa saiya, ‘Amigo, paano ka nakalaog digdi na dai nakasulot nin bado para sa okasyon nin kasal?’ Dai ini nakagirong. Dangan sinabi kan hadi sa saiyang mga lingkod, ‘Gapuson nindo an saiyang kamot saka bitis asin iapon nindo siya sa kadikluman sa luwas. Duman mangyayari an saiyang pagtangis asin an pagragot kan saiyang mga ngipon.’ Huli ta dakul an iniimbitaran, alagad dikit an pinipili.”—Mateo 22:11-14.\nPosibleng dai nasabutan kan mga lider nin relihiyon an kahulugan o an ipinaparisa kan sinasabi ni Jesus. Pero, dai ninda iyan nagustuhan asin lalo pa sindang nagin determinado na gadanon an saro na nagkakawsa kan siring na pagkapasupog ninda.\nSa ilustrasyon ni Jesus, siisay an “hadi,” siisay an “saiyang aking lalaki,” asin siisay an mga inot na inimbitaran sa bangkete sa kasal?\nKasuarin inimbitaran an mga Judio, asin siisay pa an mga inimbitaran pagkatapos kaiyan?\nAno an ipinaparisa kan bagay na dakul an iniimbitaran alagad dikit an pinipili?


Barangay Forest Program (BFP) sa Albay, padagus na nadadagdagan an bilang nin mga recepienteng barangay\nSuminakat na sa 216 bilang nin mga barangay sa Albay an mabibinipisyuhan kan Barangay Forest Program (BFP), pigkukunsiderar na pinakadakulang reforestation program sa barangay na formal na piglansar sa probinsya kan marso 7, 2015. Pigpapahidale naman ni DENR Regional Director Gilbert C. Gonzales an pagpaluwas nin mobilization fund sa gabos na barangay na masasakop kan programa na may 15% kan total project cost ngani na maka abante na an mga brgy sa mga aktibidad sa pag implimentar kan proyekto lalo na sa seedling production. Sa ngunian, maabot na sa 949,719 seedlings an natipon kan mga recepienteng barangays para sa outplanting sa pag abot nin tag uran. Padagus paman an technical team kan DENR, compowesto nin mga Forest Extension Officers, sa pag determinar asin assessment nin mga lugar o barangay na suitable para sa bfp ta ngani man na maabot an kabilogan na target na 1,614 ektarya sa Albay.\nTarget kan programang BFP an mga barangay na may lugar na sadire kan LGU, kataning na salog asin sapa, communal forest/watershed, open & denuded forestland asin iba pa na suitable lands. An mga klase nin kahoy o commodity para sa programang eyu an fruit-bearing trees, mangrove, bamboo asin iba pa. Susog sa kasunduan, pupondohan kan denr an enot na taon para sa implementasyon kan program mantang sisimbagun naman kan recepienteng barangay. An pagmantiner kan mga pananum sa panduwa asin pantulong taon na tatawan nin alokasyon hale sa ira kan barangay.\nSegun pa ki DENR Regional Director Gilbert C. Gonzales, an Bfp sarung lakdang kan DENR kapartner an DILG bilang suporta sa National Greening Program, sarung priority program kan National Government na may toyo na makapagtanum nin 1.5 billion kahoy sa 1.5 million ektarya nin kadagaan. Ini kasunod man kan pigpirmahan na kasunduan sa pagultanan kan DENR asin Provincial Government of Albay kan nagtalikod na taon para mapadakul an kakahuyan sa probinsya baku sana man sarung paagi sa pag address sa climate change kundi proteksyon kan probinsya sa panahon nin kalamidad.\nAn BFP piga-implementar man sa Ilocos asin Davao Del Sur bilang pilot sites.\nBroadcast Release: March 26, 2015


Sarong hapon kaidto, ordinaryong aldaw\nna mayo an samuyang naghaling ina,\nipinahiling kan tugang ko, an bago niyang\nnadiskubre, nagtatanog an samuyang muro\nnaglalagatok na garo baga idtong mga\nbitoon asin buskay sa pirtahan na ikinalay\nni tatay, pampaswerte, pampalaog balaog\nna minatanog orog na kun minaabot an ina mi.\nMay kun anong ginhawa akong namamatian\nsa pagpapalagatok kan mga tulang\nna sa paggurang orog pang naging makusog\nan mga tanog asin bako na sanang mga muro\npati an likod, an tuhod, an liog, an siko,\nna garo baga may tinitipon digding pulbura\nasin pagkakaaga pigpapaputok ko ini,\npigbubutong, pigtitiko, luhay dangan bigla.\nPinundo tulos an pagpalagitok kan sakuyang tugang\nta sinabihan kaming nakakapadakula ini nin tulang.\nAlagad ako nagdagos-dagos, sa banggi asin aga\ngaro ini musika, asin siisay an mahona\nna sa paagi kani nanudan ko an matematika.\nBulong an pagpalagitok sa hugak ko, tanglay\nasin kun pinapaminglod, kun pinapasma.\nKaibahan kan takot na pagdakula kan mga tulang\niyo an pagkawara dagos kan samuyang mga magurang\nna ngonyan udto na sa sadit na kahon.\nPinagsaro mi sinda sa sarong laogan, pinabendisyonan.\nToninong an saindang mga tulang, daing naglalagitok.\nArog kaini an binawian na ki buhay siring na luhay-luhay\nna napapara naman tanog kan sakuyang mga tulang,\nna alang nang buskay, gadan nang bitoon.\nLabels: Bikol Poetry\nKonbersyonVic NiervaNakahiling ako nin mga lawog—d...\npagkatapos kan pasko\ncarlo sat beside me today...\nPASS AKO SA PASKO\nDistansya Susukulon ko an rayo mo sako sa bilang...\nRESTOS Sarong hapon kaidto, ordinaryong aldaw na...\nOrisontePara Ki Vic NiervaPigdadara kan paros an m...\nCOMING THIS JANUARY 23\nstriking again, the arrogants.


Istorya nin Buhay: Naglakaw Kaiba nin mga Madunong | William Samuelson\nNakinabang Ako sa Pakikiiba sa mga Maygurang sa Espirituwal\nIsinaysay ni William Samuelson\nAGA kaidto sa Brookings, South Dakota, U.S.A. Naghuhuyop-huyop na an malipot na duros asin madali na naman na matahuban nin yelo an bilog na lugar. Pero, tibaad magngalas kamo ta kan aldaw man sanang idto yaon kami sa laog nin sarong kamalig na sobrang lipot. Nakatindog kami sa may raraan nin ataman na mga hayop na may maliputon na tubig! Iistorya ko lugod an pira sa mga nangyari sa buhay ko tanganing masabutan nindo kun taano ta yaon kami duman.\nAN PAMILYA KO\nSi Tiyo Alfred saka si Papa\nNamundag ako kan Marso 7, 1936. Ako an pinakanguhod sa apat na magturugang. Nakaistar kami sa sarong sadit na farm sa sirangan na parte kan South Dakota. Mahalaga sa pamilya mi an pagtanom saka pag-ataman nin mga hayop, pero bako iyan an pinakamahalaga. Nabawtismuhan an mga magurang ko bilang mga Saksi ni Jehova kan 1934. Idinusay ninda an saindang buhay sa satong Ama sa langit, si Jehova, kaya panginot sa sainda an paggibo kan kabutan nin Diyos. An ama kong si Clarence saka, pag-abot nin panahon an tiyo kong si Alfred, naglingkod bilang company servant (inaapod ngunyan na koordineytor kan grupo nin kamagurangan) sa sadit na kongregasyon mi sa Conde, South Dakota.\nKaiba sa rutina kan pamilya mi an regular na pag-atender sa Kristiyanong mga pagtiripon asin pagharong-harong tanganing ipaabot sa mga tawo an makangangalas na paglaom na sinasabi sa Bibliya. An halimbawa kan sakong mga magurang saka an pagsasanay ninda nagkaigwa nin marahayon na epekto sa samong magturugang. Ako saka si Ate Dorothy nagin mga parahayag kan Kahadian kan sais anyos pa sana kami. Kan 1943, nagpaenrol ako sa Teokratikong Paadalan sa Pagmiministro, sarong kabtang kan satong pagtiripon na bago pa sanang mapunan kaidto.\nKan 1952 bilang payunir\nAn mga kumbensiyon asin mga asembleya mahalagang kabtang man kan buhay mi. Nagigirumduman ko pa an pahayag ni Brother Grant Suiter, an nagdadalaw na ispiker kaidto sa sarong kumbensiyon sa Sioux Falls, South Dakota kan 1949. Ipinahayag niya an temang “Mas Harani Na Iyan Kisa sa Iniisip Nindo!” Idinuon niya na an gabos na nagdusay na Kristiyano dapat na gamiton nin lubos an saindang buhay sa pagpahayag kan maugmang bareta kan naestablisar nang Kahadian nin Diyos. Napahiro ako kaini na magdusay ki Jehova. Kaya sa pansirkitong asembleya sa Brookings kan Nobyembre 12, 1949, yaon ako sa maliputon na kamalig na idto para magpabawtismo, arog kan sinambit ko sa inutan. Apat kami na nabawtismuhan asin an galbanisadong raraan an nagin baptismal pool mi.\nPagkatapos, nagin pasuhan ko nang magpayunir. Kaya kan Enero 1, 1952, nagpuon akong magpayunir sa edad na 15. Sinasabi kan Bibliya: ‘An nag-iiba-iba sa mga madunong magigin madunong.’ Sinuportaran an desisyon kong iyan na magpayunir kan dakul na madunong o maygurang sa espirituwal sa pamilya mi. (Tal. 13:20) Si Tiyo Julius, na 60 anyos na kaidto, an nagin kapartner ko sa pagpapayunir. Dawa magkaharayo an edad mi, nagkaigwa kami nin nakakaugmang marhay na mga eksperyensiya mantang nasa ministeryo. Dakul akong nanudan na kapaki-pakinabang na bagay sa mga nagin eksperyensiya niya. Dai nahaloy, nagpayunir man si Ate Dorothy.\nPERSONAL NA INTERES KAN MGA PARAATAMAN NIN SIRKITO\nAki pa ako, pirmi nang iniimbitaran kan mga magurang ko na magdagos samo an mga paraataman nin sirkito kaiba an agom ninda. Saro sainda an mag-agom na Jesse asin Lynn Cantwell na dakula an naitabang sako. An mga pampakusog na sinabi ninda an saro sa nakadagka sako na magpayunir. Huli sa ipinahiling nindang personal na interes, napahiro akong magkaigwa nin teokratikong mga pasuhan. Pag naglilingkod sinda sa kataid na mga kongregasyon, inaagda ninda ako kun minsan na umiba sa sainda sa ministeryo. Maugma saka nakakapakusog talaga an mga eksperyensiyang idto!\nAn mag-agom na Bud asin Joan Miller an sunod na naglingkod sa samuyang sirkito. Disiotso anyos na ako kaidto asin inoobligar na maglaog sa serbisyo militar. An komite sa lugar mi na nagpipili nin mga magigin suldados iiniba ako sa lista para sa sarong serbisyo na sa pagmati ko dai kauyon kan pagbuot ni Jesus sa saiyang mga disipulo na magin neutral sa pulitika. Gusto kong ihulit an maugmang bareta kan Kahadian. (Juan 15:19) Kaya nag-apelar ako sa komite na iklasipikar akong ministro.\nNaugma akong marhay kan ibahan ako mismo ni Brother Miller sa hearing kan apelasyon ko. Mainamigo siya saka makusog an buot. Nagkusog talaga an buot ko na may kaibanan akong sarong may gurang sa espirituwal na lalaking arog niya! Bilang resulta kan hearing na iyan, kan patapos na an tig-init kan 1954, iklinasipikar ako kan komite bilang ministro. Huli kaiyan, nagkaigwa ako nin pagkakataon na abuton an saro pang teokratikong pasuhan ko.\nFarm truck kan Bethel kan bago pa sana akong Bethelite\nKan panahon man na idto, naimbitaran akong maglingkod sa Bethel sa Watchtower Farm kaidto sa Staten Island, New York. Nagkapribilehiyo akong maglingkod duman nin mga tulong taon. Dakul akong magagayon na eksperyensiya duman huling dakul akong namidbid asin nakatrabaho na mga maygurang sa espirituwal.\nSa WBBR kaiba si Brother Franz\nYaon man sa farm sa Staten Island an istasyon nin radyo na WBBR. Ginamit ini kan Mga Saksi ni Jehova puon kan 1924 sagkod 1957. Kinse sagkod beynte sanang miyembro kan pamilyang Bethel an nagtatrabaho sa farm. Kadaklan samo hoben pa saka mayo pang gayong eksperyensiya. Pero kaiba mi duman si Brother Eldon Woodworth, sarong may edad nang linahidan na tugang. Saro talaga siyang maygurang sa espirituwal. An arog sa amang pagpapahiling niya nin interes sa samo, nagpakusog kan samuyang espirituwalidad. Pag nagkakaigwa nin tensiyon dahil sa pagkabakong perpekto kan iba, sasabihon kaiyan ni Brother Woodworth, “Makangangalas talaga an mga nagigibo kan Kagurangnan dawa bakong perpekto an mga katrabaho niya.”\nSi Harry Peterson na talagang maigot sa ministeryo\nNagkaigwa man kami nin espesyal na pribilehiyong makaibahan si Brother Frederick W. Franz. Marahay na impluwensiya sa samo gabos an kadunungan asin pambihirang kaaraman niya sa Kasuratan, saka nagpahiling siya nin personal na interes sa lambang saro sa samuya. Si Brother Harry Peterson an paraluto mi; mas pasil samo na apudon siya sa apelyidong iyan kisa sa totoo niyang apelyido na Papargyropoulos. Saro man siyang linahidan asin talagang maigot sa ministeryo. Mahigos si Brother Peterson sa trabaho niya sa Bethel pero nungka niyang pinapabayaan an saiyang ministeryo. Ginatos na magasin kada bulan an naipapasakamot niya. Dakul man siyang aram sa Kasuratan. Nasisimbag niya an dakul sa mga hapot mi.\nNAKANUOD AKO SA MGA SISTER NA MAYGURANG SA ESPIRITUWAL\nPinoproseso an nagugusi ming mga prutas asin gulay sa gibuhan nin de-lata sa farm. Kada taon, mga 45,000 na de-latang prutas asin gulay an nagigibo para sa konsumo kan bilog na pamilyang Bethel. Nagkapribilehiyo akong makatrabaho duman an maygurang sa espirituwal na si Sister Etta Huth. Siya an naggigibo kan mga resipe na ginagamit mi sa pagdide-lata. Pag panahon nin pagde-lata, may nagtatabang na mga sister hali sa kaharaning mga kongregasyon asin si Ate Etta an nag-oorganisar kan gibuhon ninda. Maski ngani mahalagang marhay an papel ni Ate Etta sa gibuhon na iyan, pinagmaigutan niyang magin marahay na halimbawa sa pagpahiling nin paggalang sa mga brother na nangangataman sa mga gibuhon sa farm. Marahayon siyang halimbawa sa pagpasakop sa teokratikong pagkapayo.\nKami ni Angela kaiba si Sister Etta Huth\nSaro si Angela Romano sa mga hoben na sister na nagtabang. Tinabangan siya ni Ate Etta na umuswag sa katotoohan. Kaya, mantang naglilingkod sa Bethel, may nabisto akong saro pang maygurang sa espirituwal na sister, asin ngunyan 58 taon na kaming magkaibanan. Ikinasal kami ni Angie kan Abril 1958, asin nagkaigwa kami nin dakul na pribilehiyo pagkatapos kaiyan. Sa paglihis nin mga taon, nagin dakulang tabang sa pag-ibanan ming mag-agom an marigon na kaimbudan ni Angie ki Jehova. Masasarigan talaga siya, ano man na problemang mag-abot samo.\nPAGLILINGKOD BILANG MISYONERO ASIN NAGBIBIYAHENG PARAATAMAN\nKan ipabakal kan 1957 an mga pasilidad kan WBBR sa Staten Island, naglingkod ako nin dikit na panahon sa Bethel sa Brooklyn. Dangan ikinasal kami ni Angie, kaya nagluwas ako sa Bethel, asin nagpayunir kami sa Staten Island nin haros tulong taon. Nakapagtrabaho man ako kaidto sa nakabakal kan WBBR, na inapod nindang WPOW.\nDeterminado kami ni Angie na papagdanayon na simple an samong buhay tanganing magin andam kaming maglingkod sain man kami kaipuhanon. Kaya, kan inot na mga bulan kan 1961, nasa kamugtakan kami na akuon an asignasyon na mag-espesyal payunir sa Falls City, Nebraska. Pero kalilipat mi pa sana, nakaresibi giraray kami nin imbitasyon—an mag-adal sa South Lansing, New York para sa Pang-Kahadian na Paadalan sa Pagmiministro, na kaidto sarong bulan na pag-adal. Nagustuhan ming marhay an mga nanudan mi sa klase asin inaasahan ming magagamit mi iyan sa Nebraska. Kaya, nabigla kami kan makaresibi kami nin bagong asignasyon—magin misyonero sa Cambodia! Sa magayon na nasyon na ini sa Timog-Sirangan na Asia, may mga nahiling, nadangog, asin nanamitan kami na bago samo. Gustong-gusto mi talagang ihulit duman an maugmang bareta.\nKaso, nagbago an kamugtakan kan pulitika sa Cambodia, kaya kinaipuhan ming bumalyo sa South Vietnam. Makamumundo ta pakalihis nin duwang taon nagkahilang ako nin grabe, kaya nagdesisyon kaming magpuli sa Estados Unidos. Haloy-haloy man akong nagparahay. Kan makusog na giraray ako, nagbalik kami sa pagpapayunir.\nKami ni Angela kan 1975 bago interbiyuhon sa telebisyon\nKan Marso 1965, nagkapribilehiyo kaming maglingkod sa mga kongregasyon bilang nagbibiyaheng paraataman. Sa laog nin 33 na taon, naglingkod kami ni Angie bilang paraataman nin sirkito asin distrito. Nagtabang man kami sa pag-organisar nin mga kumbensiyon. Mahalagang marhay sako an mga kumbensiyon kaya gustong-gusto kong magtabang sa pag-organisar kaiyan. Pirang taon man kami sa siyudad nin New York. Yaon diyan an Yankee Stadium kun sain ginigibo kaidto an kadaklan sa mga kumbensiyon.\nPAGBALIK SA BETHEL ASIN TEOKRATIKONG MGA PAADALAN\nArog kan ibang nasa espesyal na bilog na panahon na paglilingkod, nagkaigwa man kami ni Angie nin dakul na maugma asin masakit na asignasyon. Halimbawa, kan 1995, inasignaran akong magtukdo sa Ministerial Training School. Pakalihis nin tulong taon, naimbitaran kami sa Bethel. Nakakaugmang marhay na maglingkod giraray sa kun sain ako nagpuon kan sakuyang espesyal na bilog na panahon na paglilingkod labing 40 taon na an nakaagi. Naglingkod man ako sa Service Department asin nagtukdo sa dakul na paadalan. Kan 2007, binilog kan Namamahalang Grupo an Theocratic Schools Department tanganing iyo an mag-asikaso kan gabos na paadalan na ginigibo sa Bethel. Nagin paraataman ako kaiyan sa laog nin pirang taon.\nKaining nakaagi pa sanang mga taon, dakul an nagin pagbabago sa teokratikong mga paadalan. Kan 2008, pinunan an Paadalan Para sa mga Magurang sa Kongregasyon. Pakalihis nin duwang taon, labing 12,000 na elder an nagklase sa Patterson asin sa Bethel sa Brooklyn. Sa ngunyan, nagpapadagos an paadalan na iyan sa dakul na iba pang lugar, na may sinanay na mga instruktor. Kan 2010, an Ministerial Training School nagin Bible School for Single Brothers, asin nagkaigwa nin bagong paadalan na Bible School for Christian Couples.\nPuon kan 2015 taon nin paglilingkod, pinagsaro na an duwang paadalan na iyan asin inapod na School for Kingdom Evangelizers. Puwedeng magklase diyan an mga mag-agom asin daing agom na brother o sister. Ugmahon an mga tugang sa dakul na nasyon kan maaraman ninda na magkakaigwa na kan paadalan na iyan sa saindang sangay. Nakakaugmang mahiling na mas dakul na an may oportunidad na mag-adal, asin nagpapasalamat talaga ako huling dakul akong namimidbid na naggibo nin mga pagbabago para makapagsanay diyan.\nPag ginigirumdom ko an buhay ko puon kaidtong bago pa ako mabawtismuhan sa malipot na kamalig na idto, nagpapasalamat ako ki Jehova huli sa mga maygurang sa espirituwal na naggiya sako sa dalan nin katotoohan. An iba sa sainda bako kong kaedad saka iba an kultura. Pero gabos sinda talagang may pagkamuot ki Jehova. Hiling-hiling iyan sa saindang paggawi. Sa organisasyon ni Jehova, dakul an maygurang sa espirituwal asin puwede kitang magpagiya sainda. Ginibo ko iyan asin talagang nakinabang ako.\nNauugma akong mamidbid an mga estudyante hali sa manlain-lain na nasyon


An 2019 sarong taon sa Gregoryanong kalendaryo.\nHulyo 18 - Nangyari an panunulo sa Kyoto Animation Studio 1 sa Kyoto, Hapon\nSarô man siya sa mga partisipante kan pinakainot na Saling-Panitik Bienvenido Lumbera Translation Seminar-Workshop na ginibo kan Pebrero 8-10, 2018 sa Unibersidad kan Pilipinas, Diliman, Syudad nin Quezon.Si Rubio sarong Doktor sa Edukasyon asin propesor sa Catanduanes State University sa lindong kan Kolehiyo kan Arte asin Siyensya. Siya man an hadoyan kan The Stateman, an opisyal na pahayagan nin estyudante kan unibersidad.\nNagtapos siya nin BS Chemical Engineering sa Unibersidad kan Pilipinas-Diliman kan 1994 dangan AB Malikhaing Pagsulat sa Filipino kan 2000 sa parehong unibersidad. Kan 2006, nakua niya an titulong M.F.A. sa Creative Writing gikan sa De La Salle University siring man an titulong M.F.A. Writing sa Washington University sa St. Louis, Missouri sa USA kan 2011.Nanggana siya kan Free Press Literary Award asin Manila Critics Circle National Book Award para sa Rawitdawit. Sa Missouri, nagawadan man siya kan Academy of American Poets Prize sa Norma Lowry Memorial Prize. Nagtutukdô sa Ateneo de Manila na Unibersidad. Sarô man siya sa kagmuknâ kan High Chair.\nSi Anthony Baduria Diaz sarong Bikolanong parasurat gikan sa Camaligan, Camarines Sur. Nagsusurat siya nin mga rawitdawit asin rikas-usip sa tataramon na Bikol asin nin mga tula asin pangisi sa tataramon na Tagalog.\nSarô siya sa mga partisipante kan Ika-3ng Saringsing Writers Workshop na ginibo kan Pebrero 22-24, 2013 sa Syudad nin Naga asin sa inot na TALA Poetry Workshop na ginibo kan Abril 11-12, 2014 sa Ateneo de Naga na Unibersidad. Nagin pinalista siya sa Tulaan sa Facebook, sarong proyekto kan Linangan sa Imahen, Retorika, at Anyo (LIRA). Siya myembro asin nagin sekretaryo kan Parasurat Bikolnon.Kan 2016, ipinagpublikar niya nin surusadiri an libro nin mga rikas-usip sa tataramon na Bikol sa titulong Pataratarapadi asin koleksyon nin mga tula (Tagalog) sa titulong Kitil dangan koleksyon nin mga rawitdawit sa titulong Kuyán. Sarô man siya sa mga kagsurat kan Ginisang Poesia (2016) sagkod Ginisang Poesia 2 (2017) kaiba sinda Irvin Sto. Tomas asin Ian Kenneth Orasa.\nSa ginibong Kurit Aki Art Exhibit poon Enero 20 sagkod 27, 2019 sa SM City Naga, nahiling an saiyang mga obra sa sarong eksibit para sa sarong kawsa na hinimò kan Mariner's Polytechnic Colleges Foundation, Tabang Bikol Movement asin Kintab Artists Group. Pinartisiparan ini nin kaakian na nagtapos sa sarong worksyap nin Kurit Aki asin mga Bikolanong parakurit. Nakaayon man an pira sa mga obra nya sa Art Forms 2 Exhibit, sa Ayala Malls, Pasig, Metro Manila, PAGSIRANG: New Emerging Images and Emotions, Robinson's Place, Naga, asin sa Paghilom Art Camp and Festival 2019.Si Diaz an inot na tataan kan First Book Grant kan Kabulig-Bikol-Inc. asin LJ Graphics Literacy Exponent, Inc. para sa taon na 2019, para sa saiyang novella na "Ika".\nSi Bernardo Miguel "Buboy" O. Aguay Jr., gikan sa San Roque, Calabanga, Camarines Sur, sarong premyadong kagubay na Bikolanong parasurat sa mga tataramon na Ingles, Filipino asin Bikol. Siya sarô man na paratukdô, parasurat sagkod direktor nin dula pan-entablado, parasurat sagkud direktor nin pelikula, asin iyo an kagsurat kan librong Gibsaw sa Salakab na ibinungsod kan 2008.Siya nagawadan sa Ika-61ng Gawad Pagromdom ki Carlos Palanca kan 2011 para sa saiyang halìpot na dulâ sa tataramon na Filipino na Posporo. Digdi nakamtan niya an ikatulong premyo. Siya nagawadan man kan 2017 nin NCCA Writers Prize sa saiyang librong Balinhaya sa Baksteyds sa kategoryang drama sa tataramon na Bikol na kompunido ni limang halipot na dula na igwang mga titulong: Balinhaya sa Baybayon, Parasaginsagin, Pulang Payong, Sakristan Mayor, asin BurayButu.\nHulyo 18 an ika-199ng aldaw kan taon (ika-200 sa mga ogdong taon) sa Gregoryanong kalendaryo. Igwang natatadang 166 na aldaw sagkod kan katapusan nin taon.\nSi Jomark M. Baynado sarong Bikolanong parasurat sa tataramon na Rinconada Bikol asin paratukdo gikan sa Baao, Camarines Sur. Kan 2012, siya nagin partisipante sa Ika-8ng Juliana Arejola Workshop sa Pagsurat Bikol asin sa Ika-2ng Saringsing Writers Workshop. Siya nagin myembro kan Parasurat Bikolnon asin paratukdo sa sekondarya sa Baao National Highschool.\nSi Julius Denido Bulahan gikan sa Syudad nin Naga sarong Bikolanong parasurat nin rawitdawit, pintor asin nagin presidente kan Parasurat Bikolnon. Dating opisyal na pampublikong tagapagtaram (PIO) kan 2018, siya iyo an presenteng sekretaryo kan organisasyon.Nagin partisipante siya kan Saringsing Writers Workshop kan 2015 asin nagin tagapadalagan kaini kan 2017. Bago kaini, siya nagin partisipante kan Juliana Arejola-Fajardo Workshop sa Pagsurat-Bikol na ginibo sa Syudad nin Naga kan 2012. An saiyang rawitdawit na Dai ka man Baduan nin Bagong Panganuron, Daragang Magayon sarò sa mga napiling rawitdawit sa ginibong Kabulig Inaugural Writers Prize 2018 asin nakabali sa sampulong shortlisted sa Kabulig Writers Prize - Usipong Pan-aki an saiyang panurat na An Kwarto ni Kara kan 2019. Bago kaini, an saiyang rawitdawit na An Pantsong nin Kahaputan nanggana nin ikaduwang premyo sa Gawad Obrang Literaturang Bikolnon para sa bulan nin Hunyo 2012.\nNaipublikar an mga rawitdawit ni Bulahan sa Ani 39: Kahayupan/The Animal Kingdom (2016) na pinagpupublikar kan Sentro Pangkultura kan Filipinas (CCP), Girok: erotika (2017) kan New Yorks V.C IGARTA, Kabulig Bikol, asin Bangraw kan Arte, Literatura asin Kultura, sarong literaryong babasahon kan National Commission for Culture and the Arts (NCCA). Ipinagpublikar man niya nin surusadiri an Makot nin mga Rawitdawit, sarong libro nin mga rawitdawit sa Tataramon na Bikol Sentral sa Better Living Through Xeroxography Naga kan 2017.\nBilang sarong pintor, aktibong sekretaryo siya kan Kintab Artists Group, sarong non-profit na grupo nin mga visual artists, parasurat, asin musikero na an intension iyo an ipromoter an kultura, tradisyon, arte, asin literatura kan Bikol. Sa ginibong Kurit Aki Art Exhibit poon Enero 20 sagkod 27, 2019 sa SM City Naga, nahiling an saiyang mga obra sa sarong eksibit para sa sarong kawsa na hinimò kan Mariner's Polytechnic Colleges Foundation, Tabang Bikol Movement asin Kintab Artists Group. Pinartisiparan ini nin kaakian na nagtapos sa sarong worksyap nin Kurit Aki asin mga Bikolanong parakurit. Apwera kaini naibali naman an saiyang mga obra sa manlain-lain na exhibit sa laog asin luwas kan Kabikolan.\nSi Marissa "Issa" Reorizo-Redburn (gikan San Pascual, Masbate) sarong kagubay na Bikolanang parasurat, dating paratukdô asin sarô sa mga tagapakarhay kan babasahon na Bangraw kan Arte, Literatura asin Kultura kaiba sinda Estelito Jacob asin Honesto Pesimo, Jr. Siya an kagsurat kan katiriponan nin mga usipon sa Bikol asin Ingles na Dain Linaw an Hinaw (2017).Nagtapos siya nin kolehiyo sa Universidad de Sta. Isabel sa Syudad nin Naga, asin nagtukdô sa elementarya sagkod na nagin sarong negosyante.\nSi Marvin Davila Aquino na tubong Tinambac, Camarines Sur sarong paratukdô, parasurat asin an kagsurat kan Alunsina Kan Dagat sarong nobela na napili bilang pinalista sa Premyo Valledor taon 2019. Kan 2016, an saiyang usipon na Abo sa Pag-gabas nagin pinalista man sa Premio Tomas Arejola para sa Literaturang Bikolnon. Siya myembro kan Parasurat Bikolnon asin ngunyan nagtutukaw bilang sarong board member (2019-2020).\nSarô siya sa mga nagin partisipante o katood na parasurat kan Global GRACE - University of the Philippines National LGBTQ Writers Workshop kan 2018. Bago kaini, nagpartisipar siya sa Saringsing Writers Workshop 2016 asin sa CBSUA Writers Workshop kan 2015 na ginigibo sa Sentral na Bikolanong Unibersidad nin Estado kan Agrikultura (CBSUA) sa banwaan nin Calabanga, Camarines Sur kun sain siya nagtapos nin kolehiyo. Nag-atendir man siya sa pinakainot na Saling-Panitik Bienvenido Lumbera Translation Seminar-Workshop poon Pebrero 8-10, 2018 na ginibo sa Unibersidad kan Pilipinas, Diliman, Syudad nin Quezon.Ipinublikar nin surusadiri an saiyang pinakainot na libro na igwang titulong Rigsok asin iba pang kinabanon na ramiram, sarong katiriponan nin mga rawitdawit sa Bikol Sentral sa Better Living Through Xeroxography Naga kan 2017. An saiyang mga rawitdawit nagluwas man sa Girok: erotika (2017), an pinakainot na antolohiya nin mga erotikang Bikol na pinublikar kan Kabulig-Bikol, Ani 40: Katutubo (2018) na pinagpupublikar kan Sentro Pangkultura kan Filipinas (CCP), asin sa Bikol BKL/Bakla (2019), sarong antolohiya nin mga panurat nin mga baklang Bikolnon. Nagin paraambag man siya bilang parapalis sa tataramon na Bikol sa Pagkamuot: mga Binirikol na Usipon gikan sa Europa, sarong antolohiya nin mga Europyanong halipot na usipon na ipinalis sa tataramon na Bikol.\nSi Niles Jordan Breis sarong premyadong kagubay na Bikolanong parasurat gikan sa Syudad nin Tabaco, Albay. Si Breis iyo an saro sa nagkamit kan Premyo Valledor kan saiyang nobelang tituladong Kalatraban sa Alkawaran taon 2019.\nResipyente siya nin apat na premyo gikan sa Gawad Pagromdom ki Carlos Palanca para sa Literatura sa saiyang saysay sa Filipino na "Angela Buruka" asin mga rawitdawit. Taon 2012, si Breis nagawadan kan Parasurat kan Taon sa Premio Tomas Arejola para sa Literaturang Bikolnon huli kan saiyang saysay na Binareta kan Anghel: Minahubag an Ngabil.\nNagtaong lektura asin workshop si Breis sa pinakainot na Saling-Panitik Bienvenido Lumbera Translation Seminar-Workshop na ginibo kan Pebrero 8-10, 2018 sa Unibersidad kan Pilipinas, Diliman, Syudad nin Quezon. Naimbitaram siyang magtukaw bilang panelista sa Saringsing Writers Workshop na ginibo sa Buhi, Camarines Sur kan Abril 14-17, 2018 dangan nagin kaapil kan Parasurat Bikolnon. Taon 2019 nagsumpa siya bilang myembro kan Kabulig-Bikol.\nSi Pejay Amandy Padrigon kan Syudad nin Iriga sarong paratukdô, parasurat asin an kagsurat kan rawitdawit na Pagtilad sa Pili pinalista sa inot na Kabulig Wrtiers Prize 2018 asin usipon pan-aki na Anino ni Nino ikaduwang premyo sa Kabulig Wrtiers Prize 2019. Sarô siya sa mga nagin partisipante o katood na parasurat kan Saringsing Writers Workshop (2017) na pinapadalagan kan Parasurat Bikolnon. Nag-atendir man siya sa pinakainot na Saling-Panitik Bienvenido Lumbera Translation Seminar-Workshop poon Pebrero 8-10, 2018 asin Gemino H. Abad Seminar-Workshop on Teaching Literature poon Setyembre 20-22, 2019 na parehong ginibo sa Unibersidad kan Pilipinas, Diliman, Syudad nin Quezon. Kan 2019, nakabali an saiyang panurat sa Ani 40 na pinuiblikar kan Cultural Center of the Philippines (CCP) kaiba an labi sa sanggatos pa mga parasurat sa bilog na nasyon.\nSi Padrigon sarong paratukdô sa Nabua National High School sa banwaan nin Nabua, Camarines Sur asin myembro kan Parasurat Bikolnon, sarong kasararoan nin mga parasurat sa rehiyon Bikol.\nAn Saringsing Writers Workshop (inapod na Saringsing National Wrtiers Workshop kan 2018 asin Saringsing Bikol Writers Workshop kan 2019) sarong taonan na workshop para sa mga nagpopoon na magsurat nin rawitdawit, usipon, saysay asin drama pang-entablado sa Filipinas. Pinapadalagan ini kan organisasyon nin Parasurat Bikolnon na nakagamot sa Syudad nin Naga, Camarines Sur katuwang kan mga lokal na gobyerno asin manlainlain na institusyon asin organisasyon sa rehiyon. Ginigibo ini tuyong tig-init bàgo an anibersaryo kan organisasyon maliban kan 2011, 2014 asin 2019.\nAn Bahasa Indonesia iyo an tataramon na opisyal kan Republika kan Indonesya. Nagin idiomang opisyal ini kan pagkagana kan independensya kan Indonesya kan 1945. Bako man ining tataramon kan mayoryaa na katawo sa Indonesya alágad piggagamit ini na tataramong pagkomunikar sa enterong arkipelago, arog sa paggamit kan Tagalog sa enterong Filipinas. An mga parataram kan Bahasa, naabot sa 200 na milyon, mas o menos.\nTataramon na Ingles\nPara sa ibang gamit, Hilingon an Ingles (klaripikasyon) (klaripikasyon).\nAn Inglés sarong tataramon na Sulnupang Alemaniko na hale sa Inglaterra, asin primerong tataramon kan mga taga Australia, Canada, Irlandia, Nueva Zelandia, Reino Unido, asin Estados Unidos. Ini na an lingua franca kan kinaban asin saro sa importanteng lenggwahe na ginagamit kan Boronyog na Nasyon asin inako opisyalmenteng tataramon na gagamiton sa pagtitiripon kan Boronyog Europa (European Union).


MOSIAH TSAPTER 9\nAn rekord ni Zeniff --- Sarong kasaysayan kan saiyang mga katawohan, gikan pa sa panahon na sinda naghale sa daga nin Zarahemla hanggan sa panahon na sinda pinagligtas paluwas sa mga kamot nin mga Lamanita. Komponido nin mga Tsapter 9 hanggan 22 inklusibo.\nSi Zeniff iyo an pamayo kan sarong grupo na gikan sa Zarahemla na tanganing sadirehon an kadagaan nin Lehi-Nephi --- An Lamanitang hade iyo an nagtugot na manahon ninda an kadagaan --- Nagkaigwa nin sarong giyera sa tahaw kan mga Lamanita asin mga katawohan ni Zeniff.\nAko, si Zeniff, na tinukdoan nin gabos na lengguwahe kan mga Nephita, asin nagkaigwa nin sarong kaaraman kan daga nin Nephi, o kan daga nin enot na kamanahan kan samuyang ama, asin ipinadara bilang sarong espiya sa mga Lamanita na ako puwedeng mag-espiya kan saindang mga puwersa, na tanganing an samuyang armada puwedeng makilaban sainda asin idestroso sinda --- pero kan ako makahiling na igwa nin marhay sa sainda ako nagkaigwa nin pagmawot na dae na sana sinda pagdestrosohon.\n2 Kun kaya, ako nakipagbingkilan sa sakuyang mga katugangan sa may kaparangan, nin huli ta ako nagboot na an samuyang tagapamahala kaipuhang gayo na gumibo nin sarong tratado sa sainda; pero siya bilang sarong maisog asin sarong tawong paha sa dugo nagsugo na ako dapat na gadanon; pero ako tinabangan sa paagi nin pagdanak nin kadakul na dugo; nin huli ta an ama nakipaglaban sa ama, asin an tugang nakipaglaban sa tugang, hanggan sa an kadaklan kan samuyang armada nadestroso sa kaparangan; asin kami nagbalik kairiba an iba man na nakaligtas, pasiring sa daga nin Zarahemla, na tanganing maisabi an estoryang nangyari sa saindang mga agom asin mga kaakian.\n3 Asin dae naghaloy, ako na grabeng gayo an paghuhugop-hugop na manahon an kadagaan kan samuyang mga ama, nagtiripon nin kadakul na mga tawo na nagmamawot na magpasiring tanganing pagsadirehon an daga, asin nagpoon giraray sa samuyang paglakbay sa kaparangan pasiringon duman sa kadagaan; pero kami hinampak nin taggutom asin makuniot na mga kasakitan; nin huli ta kami nagin maluya na maggiromdom sa Kagurangnan samuyang Diyos.\n4 Maski na ngani kaini, pagkatapos nin kadakul na mga aldaw na paglakbay sa kaparangan samuyang itinugdok an samuyang ng tolda sa lugar ken saen an satuyang katugangan ginaradan, na kaidto harani sa daga nin satuyang mga ama.\n5 Asin ini nangyaring naglipas na ako nagpasiring giraray na kaiba nin apat kong mga tawo paduman sa siyudad, naglaog paduman sa hade, na tanganing ako puwedeng makaaram kan disposisyon nin hade, asin na ako puwedeng makaaram kun ako puwedeng makalaog na kaiba an sakong katawohan asin pagsadirehon an daga sa matuninong na paagi.\n6 Asin ako nagpasiring paduman sa hade, asin siya nakipagtipan sakuya na ako puwedeng magsadire kan daga nin Lehi-Nephi, asin an daga nin Shilom.\n7 Asin siya man nagmando na an saiyang mga katawohan kaipuhan, na maghale paluwas sa kadagaan, asin ako asin an sakuyang mga katawohan nagpasiring sa kadagaan na idto na tanganing pagsadirehon ini.\n8 Asin kami nagpoon sa pagtugdok nin mga pagharongon, asin sa paghirahay kan mga dingding kan siyudad nin Lehi-Nephi, asin kan siyudad nin Shilom.\n9 Asin kami nagpoon sa pagbungkal nin daga, iyo, igwa kami nin gabos na klaseng mga pisog, may mga pisog nin mais, asin nin trigo, asin sebada, asin nin neas, asin nin seum, asin nin mga banhi nin gabos na klaseng nagbubunga na mga kahoy; asin kami nagpoon sa pagdakul asin sa pag-asenso sa dagang ini.\n10 Ngonian iyo ini an katusuhan asin kadayaan ni hadeng Laman, na darahon an sakuyang mga katawohan sa pagka-uripon, na saiyang ipinahunod an daga na tanganing kami iyo an puwedeng makapagsadire kaini.\n11 kun kaya ini nangyaring naglipas, na pagkatapos na kami nakapag-erok na sa daga sa laog nin doseng taon an hade nagpoon na sa paghandal, nin huli ta sa maski anuman na paagi an sakuyang mga katawohan puwedeng magigin makusog sa kadagaan, asin na sinda dae puwedeng mangingibabaw sainda asin darahon sinda pasiring sa pagka-uripon.\n12 Ngonian sinda sarong hugakon asin sarong mga katawohan na nagsasamba nin mga rebulto; kun kaya sinda nagin mapagmawot na darahon kami sa pagka-uripon, na tanganing sinda magpakabundat sa saindang mga sadire kan mga kapagalan kan samuyang mga kamot; iyo, na tanganing sinda puwedeng magpista sa saindang mga sadire kan mga alaga ming mga hayop sa samuyang mga pasabsaban.\n13 Kun kaya ini nangyaring naglipas na si hadeng Laman nagpoon sa pag-estira kan saiyang mga katawohan na tanganing sinda puwede nang makipaglaban sa sakuyang mga katawohan; kun kaya nagkaigwa nin pagpoon nin mga giyera asin pagralaban-laban sa laog nin kadagaan na ini.\n14 Nin huli ta, sa ika-treseng taon kan sakuyang paghahade sa daga nin Nephi, asin sa harayong sur na parte nin daga nin Shilom, kan an sakuyang mga katawohan nagpapa-inom asin nagpapasabsab kan saindang mga alagang hayop, asin nagbubungkal kan saindang daga, sarong kadakul na numero nin mga Lamanita an nag-arabot sa sainda asin nagpoon sa paggaradan sainda, asin sa pagkurua kan saindang mga hayop, asin kan mga mais kan saindang omahan.\n15 Iyo, asin ini nangyaring naglipas na sinda nadurulag, an gabos na dae naperwisyo, maski na ngani idtong yaraon sa siyudad nin Nephi, asin nag-apud sakuya para sa paghagad nin proteksiyon.\n16 Asin ini nangyaring naglipas na ako nag-armas sainda nin mga busog, asin mga pana; may mga espada, asin mga pantusok, asin mga pamakol, may mga tirador, asin may gabos na manera nin armas na samuyang na-imbento, asin ako ain an sakuyang mga katawohan nagluwas ssa pakipaglaban sa mga Lamanita sa pakigiyera.\n17 Iyo, sa kakusugan nin Kagurangnan kami nagluwas sa pakipaglaban sa mga Lamanita; nin huli ta ako asin an sakuyang mga katawohan nagtangis nin makusog sa Kagurangnan na siya an magliligtas samuya paluwas sa mga kamot nin samuyang mga kaiwal, nin huli ta kami namuklat sa sarong pagkarigomdom kan iligtas an samuyang mga ama.\n18 Asin an Diyos nakadangog sa samuyang mga pagtatangis asin sinimbag an samuyang mga pangadyeon; asin kami nagruluwas sa paagi kan saiyang kusog; iyo, kami nanggad nagluwas laban sa mga Lamanita, asin sa sarong aldaw asin sarong banggi kami nakagadan nin tulong ribo asin kuwarenta asin tres; samuya sindang ginaradan maski ngani hanggan sa an nakapagpaluwas sainda gikan sa samuyang daga.\n19 Asin ako, an sadire ko, sa paagi kan sadire kong mga kamot, nakapagtabang na sainda sa paglubong kan saindang mga bagay. Asin hilnga, sa samuyang dakulang pagkamundo asin pagtatangis, duwang gatos asin sitenta asin nuebe kan an satuyang mga katugangan na ginaradan.\n# posted by Unknown @ 4/29/2005 11:59:00 AM\nMOSIAH TSAPTER 8\nSi Ammon nagtukdo sa mga katawohan ni Limhi --- Saiyang napag-araman an biyente kuwatrong lamina kan mga Jaredita --- An mga sinaunang mga rekord puwedeng isalin nin mga Tagapagkita --- An regalo nin pagigin Tagapagkita minalabaw sa gabos na iba pa.\nAsin ini nangyaring naglipas na pagkatapos na si hadeng Limhi nagtapos na sa pagtataram sa saiyang mga katawohan, nin huli ta siya nagtaram nin kadakul na mga bagay sa sainda asin kadikit sana sa sainda an sakuyang naisurat sa librong ini, saiyang pinagsabihan an saiyang mga katawohan kan gabos na mga bagay mapanungod sa saindang mga katugangan na yaraon sa daga nin Zarahemla.\n2 Asin saiyang hinimo na si Ammon magtindog sa atubangan nin kadakulan na mga katawohan, asin pinag-otro giraray na sinasabi sainda an gabos na mga pangyayari kan saindang mga katugangan magpoon sa panahon na si Zeniff naghale paluwas sa daga maski hanggan sa panahon na siya sa saiyang sadire makaabot sa kadagaan na ini.\n3 Asin siya man nag-otro giraray na sabihon sainda an huring mga tataramon ni haden Benjamin na itinukdo sainda, asin ipinaliwanag sa sainda para sa mga katawohan ni hadeng Limhi, na tanganing sinda puwedeng makasabot kan gabos na mga tataramon na saiya nang naitaram.\n4 Asin ini nangyaring naglipas na pagkatapos siya nakagibo na kan gabos na ini, na si hadeng Limhi nagpauli na sa kadaklan na mga katawohan, asin nagsasabi na sinda puwede nang mag-uruli sa lambang saro nindang pagsasadireng mga harong.\n5 Asin ini nangyaring naglipas na saiyang pinakua an mga lamina na igwang laman na rekord kan saiyang mga katawohan magpoon pa sa panahon na sinda naghale sa daga nin Zarahemla, na ini darahon sa atubangan ni Ammon, na tanganing saiyang basahon an mga ini.\n6 Ngonian, habang hinihiling ni Ammon an mga rekord, an hade naghapot saiya na tanganing makaaram kun puwede siyang magsalin nin mga lengguwahe, asin si Ammon nagtaram saiya na siya dae makakagibo kaini.\n7 Asin an hade nagsa sa saiya: Bilang nagagabatan kan mga kasaktan kan sakuyang mga katawohan, ako magsusugo nin kuwarenta asin tulo kan sakuyang mga katawohan na maglakaw pasiring sa kaparangan na tanganing sa kakahuyan puwede nindang managboan an daga nin Zarahemla, na kami puwedeng magpatabang sa satuyang mga katugangan na iligtas kita paluwas sa kauripnan.\n8 Asin sinda nagkawarara sa kaparangan sa laog nin kadakul na mga aldaw, pero sinda nagin maigot, asin nakatagbo bako an daga nin Zarahemla kundi nagbalik sa dagang ini, nakapagbiyahe sinda sa sarong kadagaan na yaon sa kadakul na katubigan, nakadiskubre nin sarong kadagaan na pinagkaralatan nin mga tolang nin mga tawo, asin nin mga hayop, asin ini man nakokoberan nin mga raot na mga pagharongon sa lambang klase, nakadiskubre nin sarong kadagaan na pinag-eerokan nin sarong mga katawohan na grabe kadakul arog kan mga hukbo nin Israel.\n9 Asin ta para igwa sinda nin sarong testimonya na an mga bagay na saindang sinasabi totoo saindang pinagdara an beinte kuwatrong lamina na napapano nin mga ukit, asin an mga ini purong bulawan.\n10 Asin hilnga, man, sinda nakapagdara nin mga baluti sa daghan, na mga darakula, asin sinda himo sa bronse asin sa tanso, asin yaon sa marhay na kamugtakan.\n11 Asin giraray, sinda nakapagdara nin mga espada, na an mga kaputan kaini mayo na, asin an mga tarom kaini napapatos na nin kalawang; asin mayo ni saro sa daga na puwedeng makapagsalin kan lengguwahe o sa mga nagka-urukit na yaon sa mga lamina. Kun kaya ako naghapot sa sainda: Dae ka nakakapagsalin?\n12 Asin ako nagsasabi sa saindo giraray: Nakakamidbid ka daw nin siisay man na puwedeng magsalin? Nin huli ta ako nagmamawot na an mga talaan na ini kaipuhan na maisalin sa samuyang lengguwahe; nin huli ta, baka, sinda magtatao samuya nin sarong kaaraman sa sarong katadaan nin mga katawohan na nadestroso na, kun saen ining mga rekord naggikan; o, baya, sinda magtatao nin sarong kaaraman kaining mga katawohan mismo na nadestroso na; asin ako nagmamawot na maaraman kun ano an dahilan kan saindang pagkadestroso.\n13 Ngonian si Ammon nagsabi sa saiya: Ako may kaseguruhan na magsasabi saimo, o hade, kan sarong tawo na makapagsalin kan mga rekord; nin huli ta siya sa sa arin man na lugar an puwedeng maghiling, asin magsalin nin gabos na mga rekord na gikan sa lumang panahon; asin ini sarong regalo gikan sa Diyos. Asin sinda pinag-aapod na Tagapagsalin, asin mayong tawo na makakahiling sa mga ini laen lang kun siya sinugo, ta baka siya maghiling kan mga bagay na dapat niyang mabasa asin siya mapapahamak. Asin an siisay man na sinugo na magbasa kan mga nin, siya pinag-aapud na Tagapagkita.\n14 Asin hilnga, an hade nin mga katawohan na yaon sa daga nin Zarahemla iyo an tawo na pinagsugo na tanganing iyo an gumibo kaining mga bagay, asin na siya sana an igwa kaining pinakahalangkaw na regalo gikan sa Diyos.\n15 Asin an hade nagsabi na an sarong Tagapagkita mas halangkaw kesa sarong propeta.\n16 Asin si Ammon nagsabi na an sarong Tagapagkita iyo an sarong Tagapagpahayag asin sarong propeta man; asin sarong regalo na mas pinakahalangkaw na puwedeng mayong tawo an igawa kaini, laen lang kun siya may kapot na kapangyarihan na gikan sa Diyos, na mayong tawo an makakagibo; pero an sarong tawo puwedeng magkaigwa nin makusog na kapangyarihan na itinao saiya gikan sa Diyos.\n17 Pero an sarong Tagapagkita makakaaram nin mga bagay na nangyari sa lumang panahon, asin man nin mga bagay na mangyayari sa paabot pa sanang panahon, asin sa paagi ninda an gabos na mga bagay maipapahayag, o, ngani, na an sikretong mga bagay mahihimong magigibo, asin an nakatagong mga bagay mailuluwas sa liwanag, asin an mga bagay na dae pa naaaraman mahihimong maipapaaram sa paagi ninda lalo na idtong dae pa kuta na puwedeng mapag-araman.\n18 Asin ngonian, kan si Ammon naghimo nang magtapos kan pagtataram kaining mga tataramon an hade nag-ogmang gayo, asin nagtao nin kapasalamatan sa Diyos, na nagsasabi: Mayong duda na may sarong misteryo an nakapalaman sa laog kaining mga lamina, asin an mga Tagapagsalin na ini mayong duda na preparado para sa katuyuhan nin pagbukas kan gabos kaining mga misteryo sa mga kaarakian nin mga tawo.\n20 O gurano daw baya kamakangangalas an mga gibo nin Kagurangnan, asin gurano daw baya kalawig na siya kairiba kan saiyang mga katawoha; iyo, asin gurano daw kabuta asin dae marurup an mga kaisipan nin mga kaarakian nin mga tawo; nin huli ta sinda dae naghahanap nin kadunungan, nin gumibo sindang pagmawoton na siya an mangingibabaw sainda.\n21 Iyo, sinda an arog sa layas na hayop na nagsuhay gikan sa pastor, asin nagkawaratak-watak, asin pinaralayas, asin nagin mga pagkakan nin mga marigsok na hayop nin kakahuyan.\n# posted by Unknown @ 4/29/2005 10:15:00 AM


Antonio Salazar - Wikipedia\nSi Antonio "Toling" Bufete Salazar (Mayo 9, 1907 - Pebrero 3, 1980) sarong Bikolanong peryodista, parasurát, asín kolumnista. Siyá namundág sa Malinao, Albay.\nSiyá nagpapadión kutâ asín nagklase man sa Seminario Conciliar de Nueva Caceres alágad daí na tinápos huli ta nag-agóm. Huli sa adal niyáng iní, marháy siyáng magtarám asín magsúrat sa Kastila dawà nganì magián man siyáng sumúrat sa tataramon na Bikol. Bantóg sa arapodan na "Pay Toling," haros bilog na buhay niyá nag-erok siyá sa Ciudad nin Legazpi asín dumán piníli niyá an karera bilang peryodista. Nagin siyáng editor dumán kan Bicol Herald asin taga-ambág man sa ibá pang mga publikasyon. Kaamayi kaini, kan taon 1939, siya nagtogdas, asin mismo siya an editor, kan magasin na Bikolnon na nasusurat sa lenggwaheng Bikol.\n2 Mga sinurat\nAn amâ niyá iyó si Ambrosio "Busoy" Salazar saróng Kastilaon, bulagáw an matá, lampyagáw, asín marháy na pintor asín eskultor. An amâ niyá namundág sa San Agustin, Pili alágad nag-estar na sa Malinao huli ta dumán nakapangagóm.\nAn enot na agóm ni Antonio iyó si Ester Mejillano asín an pagsasarô nindá nagbúnga nin anom (6) aki: sindá Teresita, Anita, Gregorio Sr., Barazel, Santos asín Rafael. Sa ikaduwáng agóm niyá kan nabálo, mayò sindáng nagin akì. Magsingakì sindá ni Manuel Salazar huli ta magtúgang an mga amâ nindá. Alagad, osipón kan akì ni Manuel na si Milagros, inatáman ni Ambrosio si Manuel poón kan sadít pa iní huli ta naílong-lubós. Mantâ naghuhúnà si Milagros na primo talaga ni Manuel si Antonio. An Bikol Region Directory nagsasábi na an tunay na magúrang ni Manuel iyó sinda Angel Bufete asín Ciriaca Bufete. Totóo bakóng malínaw kun anóng relasyon ni Angel ki Lutgarda Bufete.\nPalibhásâ marháy sa Espanyol kinuá siyá kan Comision nin Centenario Ni Jose Rizal, katuwáng si Mariano Goyena del Prado sa pag-Bikol kan mga tokdâ ni Jose Rizal. An Noli Me Tangere asín El Filibusterismo, sa saindáng paghingówa, napalagdâ kan Comision kan taón 1962. Kadungán man digdí an mga Rawitdawit Ni Jose Rizal na tinostosán man kan Comision na mapalagdâ sa pagromdom kan Sentenaryo kan heroe kan Filipinas.\nAn sarong naiibá digdí sa paglapígot nindá na ma-Bikol an mga obra ni Rizal, pinagbúhay nindá an mga lumang tatarámon kan Bikol na saindáng ginuno' sa mga napalamán sa Vocabulario de la Lengua Bicol na hinamán ni P. Marcos de Lisboa.\nPaháyag asín osipon ni Oriel "Rolly' Salazar-Buatez, sobrino ni Antonio Salazar, taga-Bombon, Cam. Sur. (Enero 22, 2009)\nThe Bicol Region Directory. Publisher: Valentin de Niña Lazarte.Vol. 1. 1936. Commonwealth Press, Inc. Manila.\nRetrato ni A. Salazar sinapî sa magasin na Bicolandia.\nBikol Literary History. Maria Lilia F. Realubit.\n↑ Olano, Ramon, Jr. Bikol Journalism Since the 1890's. The Knight. Ateneo de Naga. Vol. XVIII, No. 1. Nov., 1965. Ateneo de Naga. p.31.\nPinaghugot gikan sa "https://bcl.wikipedia.org/w/index.php?title=Antonio_Salazar&oldid=165635"\nLast edited on 7 Oktobre 2017, at 03:06\nHuring pigliwat an pahinang ini kan 7 Oktobre 2017, alas 03:06.


Pagpakarhay poon kan 10:40, 17 Nobyembre 2018\n58 na mga bayta pinagtangkas , 2 years ago\nPagpakarhay poon kan 10:37, 17 Nobyembre 2018 (liwaton)\nPagpakarhay poon kan 10:40, 17 Nobyembre 2018 (liwaton) (sulíton)\nAn '''Hapon''' o '''Hapón''' /həpɒˈn/ (Hapones: 日本, '''''Nihon''''' o '''''Nippon'''''; Inaapod na 日本国 '''''Nippon-koku''''' o '''''Nihon-koku''''' na boot sabihun '''''Estado ng Hapon''''') sarong bansanasyon na mahihiling sa SilagangSubangan na Asya. Nabibilogg an bansangnasyong Hapon nin mga pulo, na an apat sa pinakadakula Honshū, Kyūshū, Shikoku, asin Hokkaidō. Saro sa mga pinakamayamang bansanasyon an Hapon sa kinaban na bistado sa mga produktong pang-transportasyon asin elektroniks. An kabisera kaining Tokyo an pinakadakulang lungsod sa buongbilog mundona kinaban.▼\nAn Hapon nabibilog nin 6,852 mga pulo. Kadaklan kan mga pulo idgi puro kabukidan, asin an iba mga bulkan, kaiba an pinakahalangkaw na parti kan saindang bansa, ang Bukid kan Fuji. An Hapon pang-sampulo sa may pinakadakol na populasyon, na may 128 milyong katawo. An kagabsang Tokyo, kaiba an Tokyo sagkod an iba pang nakapalibot na prepektura, an pinakadakulang metropolitanong lugar, na iniistaran nin 30 milyong katawo.▼\n▲An '''Hapon''' o '''Hapón''' /həpɒˈn/ (Hapones: 日本, '''''Nihon''''' o '''''Nippon'''''; Inaapod na 日本国 '''''Nippon-koku''''' o '''''Nihon-koku''''' na boot sabihun '''''Estado ng Hapon''''') sarong bansa na mahihiling sa Silagang Asya. Nabibilogg an bansang Hapon nin mga pulo, na an apat sa pinakadakula Honshū, Kyūshū, Shikoku, asin Hokkaidō. Saro sa mga pinakamayamang bansa an Hapon sa kinaban na bistado sa mga produktong pang-transportasyon asin elektroniks. An kabisera kaining Tokyo an pinakadakulang lungsod sa buong mundo.\n▲An Hapon nabibilog nin 6,852 mga pulo. Kadaklan kan mga pulo idgi puro kabukidan, asin an iba mga bulkan, kaiba an pinakahalangkaw na parti kan saindang bansa, ang Bukid kan Fuji. An Hapon pang-sampulo sa may pinakadakol na populasyon, na may 128 milyong katawo. An kagabsang Tokyo, kaiba an Tokyo sagkod an iba pang nakapalibot na prepektura, an pinakadakulang metropolitanong lugar, na iniistaran nin 30 milyong katawo.\nAn bansangnasyon Hapon an ika-3 pinakadakulang ekonomiya sa kinaban puon pa kan 2012 (base ini sa nominal GDP), asin an ika-6 sa pinakadakulang naaangkat asin tagapag-angkat. Ini man kabali sa mga Nagkakasararong Bansa, G8, at ng APEC.\nPinaghugot gikan sa "https://bcl.wikipedia.org/wiki/Espesyal:MobileDiff/177576"


Home / Albay / Albay News / Bicol / Bicol News / Legazpi / Legazpi City / News / PATANID: Maging alerto asin preparado huli sa pag uran\nPATANID: Maging alerto asin preparado huli sa pag uran\nBicol Standard Newspaper Thursday, January 25, 2018 Albay, Albay News, Bicol, Bicol News, Legazpi, Legazpi City, News\nLEGAZPI CITY – Nagpatanid an Philippine Atmospheric Geophisical Astronomical Services Administration (PAGASA) sa mga nag-eestar sa pamitisan kan bulkan Mayon na maging preparado sa pig lalaoman na pagbulos kan uran, na dara kan nagbibilog na maraot na panahon.\nNgonian na hapon, nareparo na an paghibog kan panganoron, na posibleng magdara nin uran na pwedeng maging causa kan pagdarosdos kan natitipon nang mga lahar sa abaga asin pamitisan kan bulkan.\nAn mga lugar na pwedeng maafectaran kan pagbulos kan lahar iyo an Maiisi, Bonga asin Buyuan channels.\nSinabi ni Paul Alanis, kan Science and Research Develooment kan Phivolcs na labas pang maray an lahar na natambak sa abaga kan Mayon, kaya kun magkusog an bulos kan uran, madali sana ining magdalihig pasiring sa ibaba.\nMaroromdoman na kan enot na mga taon, dakul an mga tawo na napeligrohan an buhay, kan magdarosdos an lahar asin iba pang volcanic debris, pasiring sa mga nasaharababang lugar.\nNangyari an siring na incidente kan taon 2000 asin 2001, na nagkaigwa nin grabeng lahar flow.\nHuli sa maraot na panahon na naheling kan PAGASA sa may parte kan Mindanao, nagpatanid si Cedric Daep PRRRMC sa Albay na kaipohan pirmeng priparado an mga tawo.\nSi Melvin Almojuela, forecaster kan PAGASA, nagsabi na pwedeng dai man maging bagyo an low pressure area (LPA) sa may parte kan Mindanao. (Ni. Vince Villar)\nPATANID: Maging alerto asin preparado huli sa pag uran Reviewed by Bicol Standard Newspaper on Thursday, January 25, 2018 Rating: 5


NATIONWIDE STRIKE SA SEPTIEMBRE 30: Bicol maparticipar sa juelga nin transporte\nNagpaluwas nang abiso an sektor nin transporte sa Bicol na maparticipar sinda sa pang nasyonal na juelga na Alyansa Kontra PUV Phase-Out sa maabot na Septiembre 30 nganing ipaheling ki Presidente Rodrigo Duterte, DOTR, asin LTFRB an saindang panindugan kontra sa Public Utility Vehicle Modernization Program (PUVMP).\nAn grupo nabilog matapos magkasararo an mga National Transport Groups, Transport Coalition, asin an mga Local Transport Groups, sa pangenot kan PISTON, ACTO, STOP and GO, STOP, NTJPOC, MTC. An alyansa may katuyohan na atubangon asin iprotesta an planong jeepney phase-out puon sa Hulyo 1, 2020 base sa plano kan DOTR asin LTFRB.\nSi Joel Pellogo, lider kan Condor-Piston sa Camarines Sur nagpahayag sa Bicol Mail na nag-aandam na an saindang sektor nin huli ta an PUVMP dai man makakatabang sa mga operator envez mawawaran nin hanap buhay kadamay pa an mga chofer mientras na mayong kakayahan an saradit na operator kan dakulang cantidad kan sasakyan Euro-4 na iyo an iriribay sa dating mga pampasajerong jeepney.\nAn saindang lider sa Metro Manila asin iba pang rehiyon nagpahayag na nin suporta asin masabay sa pang nasyonal na juelga, segun pa sa Condor-Piston.\nNag-aabot sa P1.9 hasta P2.2 milyon an cantidad kan Euro–4 na dai kakayahon kan mga saradit na operator na makabakal kaini dawa pa hulogan, sabi pa ni Pellogo.\nEnot nang pigpahayag kaidto ni Presidente Duterte na iimplementar na kan Enero 1, 2019 an jeepney phase-out alagad sinuspende muna kan Senado asin nagpatanid si LTFRB Chairman Martin Delga na iimplementar na an PUVMP sa Hulyo 1, 2020.\nSinabi pa ni Pellogo dawa kabali na sa programa kan gobierno an pagpapautang tanganing tabangan na makabakal an ordinaryong operator alagad kaparejas halabaon an proceso huli kan kadakul na rekisitos.\nSaro sa mga dapat gibohon iyo an pagbilog nin mga cooperativa na magtitindog na korporasyon na magseserbing fleet management asin pakatapos kaini kaipuhan isuko sa LTFRB an franquicia kan lomang jeepney asin para makakua nin sarong unit na kaipuhan an cinco por cientong down payment asin an natatada huhulogan sa bangko nin 6 por cientong interes cada taon.\nPigbuyagyag pa tanganing makautang sa bangko asin tatabangan na makapag-operate an sarong cooperativa dapat igwa muna nin P10 milyon na fondo bilang collateral sa uutangon sa bangko asin bilang kapital para sa operasyon.\nTatawan pa nin pagabat na obligasyon an mga cooperativa na mag-arkila nin mahiwas na pribadong maysadiri kan mga terminal.\nOras marealisar an PUVMP, ciertong magpaparalangkaw an singil sa flete nganing seguradohon kan mga kapitalista na makakabuelta an dakulang kapital na nilaog sa negosyon ini, dagdag pang mga pahayag ni Pellogo. (DPA)


Quo vadis, peryodiko lokal?\nNgonyan na tapos na an eleksyon, may mga peryodista o dyarista an nag duduwa-duwa na kun baga mapadagos pa kan pagpublikar nin semanal na isyu.\nMedyo nagdyaro-jockpot si saindang ingreso kan panahon nin karampanyahan ta dakul na mga kandidato asin partido na nagbugtak nin budyet para sa publicidad kan saindang mga manok tanganing iboto kan naka-aguing eleksyon.\nPero ngonyan na tapos na an borotohan may mga nanggarana na, may mga nagkadaraog tapos naman an pagpublikar kan mga pabantulin kan mga politiko. Para sa mga publishers asin editors nin peryodiko lokal, madiklom an futuro kan saindang negosyo. An enot na problema ta si mga gurangan na peryodista marayo na. An mga nagkatarada mga baguito pa asin maluya magkalap nin mga bareta, maguin hali sa mga opisina kan gobyerno, sa mga pulisiya asin iba pang pighahalian kan bareta.\nAn mga eskwelahan kaya na igwa nin kurso tungkol sa journalism o development communication dai man seryoso sa saindang pagtao nin training sa mga eskwela na maguin futurong peryodista o journalists maguin sa lokal o maski duman sa Metro Manila.\nAn kadaklan pati kan mga reporter nag-aasa sa press releases o praise releases na hali sa mga propagandista maguin kan mga politiko o kun mga negosyante na gusto magpabalangibog kan saindang negosyo o aktibidades.\nKan enot, kadaklan kan mga produkto kan halimbawa Universidad de Nueva Caceres, Ateneo de Naga, Bicol University, University of Saint Anthony o University of Santo Tomas sa Legazpi, may exposure sa saindang school publication o sa mga lokal na peryodiko sa pagmanihar nin diyaryo, pagsurat nin bareta, paguibo nin editorial pati pagretrato nin mga pangyayari na dapat magluwas sa peryodiko. Ngonyan mayo na kaiyan ta an mga eskwela ngonyan mayo nang hilig magsurat ta nagpaparabarasa na sana kan mga yaon sa social media, kun magsurat man garo text na haralipot sarala pa an spelling asin grammar na tinutuyo pa ta an importante na makaabot sa saindang mga amigo y amigas sa man iba-ibang lugar digdi o sa abroad.\nKadaklan kan mga retrato ninda, selfie asin pasali lang kan saindang mga personal na mga kahambogan.\nGrabe an kompetinsya kan social media sa diyaryo asin radyo pati TV.\nKadtong naka-aguing eleksyon nagkoncentrar si mga politiko sa propaganda, black or white, fake news, pakaraot asin mga retratong pig-magic o may camera trick o pig-photo shop. Idto an mga nagbebenta sa mga netizens.\nAlagad may mga gurangan na taga-radyo na mapadagos daa sinda kan saindang negosyo maski an mga bareta sinublian bastang igwa nin mga judicial notices, legal notices, may mga individual asin negosyanteng nagpupublikar kan saindang negosyo na may bayad asin may mga politiko o mga opisyal kan gobyerno na nagtataga-witik para sa saindang regular na income.\nSegun sa sainda pag-igwa pa sindang mga amigong siring buhay pa an negosyo.\nSa ibong na lado may mga seryosong publishers asin editors na gusto nang magpondo ta masakit talaga an pagkalap nin bareta, dai pa nagbabarasa an kadaklan kan tao nin mga peryodiko, dai pa tatao magbarakal nin dyaryo nag-aasa lang na duhulan pa nin kopya nin peryodiko na libre.\nPano man ngaya kami ta nagbabayad kami sa editor, sa reporters, sa mga trabador sa imprinta asin iba pa alagad an income kadidikit?\nAn tunay na laban ngonyan social media versus responsabling print media?


Iriga: Tamang plete sa trimobile, aadalan kan sangguniang panglungsod - Radio Philippines Network\nIriga: Tamang plete sa trimobile, aadalan kan sangguniang panglungsod\nInaadalan na kan Sangguniang Panglungsod kan Iriga kun pira an tamang taripa matapos an sunod-sunod na paglangkaw nin presyo sa produktong petrolyo.\nIni an ipinahayag ni Konsejal Ros Orolfo chairman kan Comm. On Public Utility sa Sangguniang Panglungsod matapos na maka-abot sa saiya an halangkaw na taripa sa trimobile sa magkapirang barangay na pinagrereklamo na kan mga pasaheros.\nAn biyahing Perpetual Help mina-abot na nin 70 pesos arog kan Antonio, Sto. Nino asin parte kan Santiago.\nSigun sa pahayag ni Orolfo, aadalan ninda an sinambit ng bagay tanganing dai man malugi an mga tsuper mientras na inaatabayanan an bagong protocol sa paglangkaw kan mga tinatamaan nin covid-19 sa cuidad nin Iriga.\nMientras tanto, sa banwaan nin Baao, dagos ng hinagad kan liga ng mga barangay na ihuros an plete sa trimobile sa sinambit ng banwaan mientras na tugot naman an magkapirang pasaheros.\nMagigirumduman na kan nagtalikod na taon, nagkaigua nin paglangkaw sa taripa nin plete matapos na duwa sana an tugot na maglunad sa trimobile dara kan pandemya.\n(OIC Melvin F. Barayoga, RPN DZKI)\nPrevious articleSurigao: Coast Guard District North Eastern Mindanao safely transported more than 400 food packs and mosquito nets to remote island barangay of San Jose in the City of Surigao\nNext articleBacolod: ‘No Vaxx, No Entry’ not yet at Capitol


Wikipedia:WikiProyekto Siyensya - Wikipedia\nAn 1927 Kumperensyang Solvay sa Brussels iyo sarong historikong kasibotan na pig-atenderan nin mga bistadong siyentista arug ni Albert Einstein asin Marie Curie.\nMaugmang pag-abot sa WikiProyekto Siyensya! Saro ining WikiProyekto na pigmokna para sa paggibo asin pagpapaurog nin mga artikulong manungod sa siyensya sa Bikol Wikipedia.\nAn proyektong ini mawot hamanon an Kategorya:Siyensya sa Bikol Wikipedia, asin dagos maitampok sa Portal kan Siyensya.\nBihira sana o harus dae pigsusurat an mga siyentipikong artikulo sa tataramong Bikol Sentral. Sa ngunyan, an nasambit na lenggwahe iyo harus mababasa sana sa mga panurat na relatibo sa kultura, historya, relihiyon (urog na sa Romano Katolika), lokal na pagbareta, asin iba pa. Alagad an paggamit sa mga ladong ini iyo harayuon pa sa kamugtakan kan siyensya. Saro na ngani an programang "Mother Tongue-Based Multilingual Education" (MTB-MLE) sa mga nagin pagporbar sa pagsugpon kan "siyensya" sa dilang kinagima'tan.\nSa Bikol Wikipedia, an WikiProyekto Siyensya namokna bilang sarong inisyatibo kan komunidad tanganing irani an ultanan sa tahaw nin siyensya asin kan dilang kinagima'tan. Nahaman an proyektong ini kan Enero 2021, asin kan Mayo 2021 nahaman naman an pinakaenot kaining aki na proyekto ― an WikiProyekto Matematika.\nSa ngunyan, nagpapadagos an WikiProyekto Siyensya bilang saro sa mga pinakaaktibong proyekto sa Bikol Wikipedia.\nMga katuyohan kan proyekto[baguhon an source]\nAn Bikol Wikipedia bilang pangenot na gunuan nin mga siyentipikong artikulo na nakasurat sa lenggwaheng Bikol Sentral.\nTeknikal na pagsurat nin mga siyentipikong artikulo gamit an lenggwaheng Bikol Sentral\nMakahaman nin burabod na kaaraman sa dilang kinagamitan tanganing makatabang sa mga paraadal urog na sa elementarya\nWikiProject Science sa Ingles na Wikipedia\nScience and technology in the Philippines - artikulo sa Ingles na Wikipedia\nKinua sa "https://bcl.wikipedia.org/w/index.php?title=Wikipedia:WikiProyekto_Siyensya&oldid=215172"\nHuring binago an pahinang ini kaitong 27 Setyembre 2021, alas 12:28.


Marcos 3 | Bibliya Online | New World Translation\nPinaumayan an sarong tawo na paralisado an kamot (1-6)\nDakulon na tawo sa may baybayon (7-12)\nAn 12 apostol (13-19)\nPaglanghad sa banal na espiritu (20-30)\nIna asin mga tugang ni Jesus (31-35)\n3 Sa giraray, naglaog siya sa sinagoga, asin yaon duman an sarong tawong paralisado an sarong kamot. 2 Kaya inaabangan ninda siya kun baga papaumayan niya an tawong iyan sa aldaw nin Sabbath, tanganing ikaakusar siya. 3 Sinabi niya sa tawong paralisado an kamot: “Tumindog ka asin magpasiring ka sa tahaw.” 4 Sunod, sinabi niya sa sainda: “Pag Sabbath, suno daw sa Katugunan na gumibo nin marahay o gumibo nin maraot, na magligtas nin buhay* o gumadan?” Alagad dai sinda naggirong. 5 Anggot niyang hiniling sinda na nasa palibot niya, mala ta grabe an kamunduan niya dahil sa katagasan kan saindang mga puso. Dangan sinabi niya sa tawong paralisado an kamot: “Unata an kamot mo.” Inunat niya iyan, asin narahay an saiyang kamot. 6 Dahil diyan, an mga Fariseo nagruluwas asin tulos na nakipagkumplutan sa mga suportador kan partido ni Herodes laban ki Jesus, tanganing gadanon siya. 7 Alagad naghali si Jesus pasiring sa dagat kaiba an mga disipulo niya, asin dakulon na tawo hali sa Galilea saka sa Judea an nagsurunod sa saiya. 8 Pati na hali sa Jerusalem asin hali sa Idumea saka hali sa ibong kan Jordan asin hali sa palibot nin Tiro saka Sidon, dakulon na tawo an nagduruman sa saiya kan madangog ninda an manungod sa dakul na bagay na ginigibo niya. 9 Asin sinabi niya sa saiyang mga disipulo na mag-andam nin sadit na sakayan na magagamit niya tanganing dai siya pagsûsûon kan mga tawo. 10 Dakul na an pinaumayan niya, kaya an gabos na may grabeng mga hilang nagsusurusuan sa palibot niya tanganing madutan siya. 11 Maski an maraot na mga espiritu, pag nahihiling ninda siya, minasurubsob sa atubangan niya asin minakurahaw saka minasabi: “Ika an Aki nin Diyos.” 12 Alagad dakul na beses niya sindang istriktong pinagbutan na dai ihayag kun siisay siya. 13 Nagtukad siya sa bukid asin inagda an nagkapira sa mga disipulo niya, asin nagsurunod sinda sa saiya. 14 Dangan nagbilog* siya nin sarong grupo nin 12 katawo, na inapod man niya na mga apostol. Sinda an magigin mga kaiba-iba niya saka an isusugo niya tanganing maghulit 15 asin tatawan niya nin awtoridad na magpalayas nin mga demonyo. 16 Asin an mga kabilang sa grupo nin 12 katawo na binilog* niya iyo si Simon, na nginaranan man niyang Pedro, 17 an magtugang na si Santiago asin Juan na mga aki ni Zebedeo (nginaranan man niya an mga ini na Boanerges, na nangangahulugan “Mga Aki nin Daguldol”), 18 si Andres, si Felipe, si Bartolome, si Mateo, si Tomas, si Santiago na aki ni Alfeo, si Tadeo, si Simon na Cananeo,* 19 asin si Judas Iscariote, na kan huri nagtraydor sa saiya. Dangan naglaog siya sa sarong harong, 20 asin nagkatiripon giraray an mga tawo, mala ta maski an magkakan dai na ninda magibo. 21 Alagad kan madangog kan mga paryente niya an manungod diyan, nagduruman sinda tanganing kuanon siya, huli ta sinasabi ninda: “Nararaot na an isip niya.” 22 Siring man, an mga eskriba na nag-arabot hali sa Jerusalem nagsasarabi: “Si Beelzebub* an nasa likod niya, asin napapalayas niya an mga demonyo paagi sa tagapamahala kan mga demonyo.” 23 Kaya pagkatapos niyang paranihon sinda sa saiya, nagtaram siya sa sainda na naggagamit nin mga ilustrasyon:* “Paano mapapalayas ni Satanas si Satanas? 24 Pag an sarong kahadian nababanga, an kahadian na iyan dai makakatindog; 25 asin pag an sarong harong nababanga, an harong na iyan dai makakatindog. 26 Siring man, pag kinalaban ni Satanas an sadiri niya asin nababanga na siya, dai siya makakatindog kundi iyan na an katapusan niya. 27 Sa katunayan, dai nin siisay man na minalaog sa harong nin sarong makusog na tawo an makakahabon* kan mga pagsadiri kaini kun dai niya nguna gapuson an makusog na tawo. Saka sana niya masasamsaman an saiyang harong. 28 Sinisigurado ko sa saindo na papatawadon sa gabos na bagay an mga tawo, dawa ano pang mga kasalan an ginibo ninda asin dawa ano pang paglanghad* an itinaram ninda. 29 Alagad an siisay man na maglanghad sa banal na espiritu dai nuarin man nin kapatawadan kundi an saiyang kasalan nagdadanay sagkod lamang.” 30 Itinaram niya ini huli ta sinasabi ninda: “Igwa siya nin maraot na espiritu.” 31 Nag-abot ngunyan an saiyang ina asin an saiyang mga tugang na lalaki, asin mantang nakatindog sinda sa luwas, may isinugo sinda na maglaog tanganing apudon siya. 32 Dangan an mga tawo na nakatukaw sa palibot niya nagsabi sa saiya: “Yaon sa luwas an saimong ina asin mga tugang, ipinapaapod ka.” 33 Pero sinimbag niya sinda: “Siisay an sakuyang ina asin an sakuyang mga tugang?” 34 Dangan hiniling niya an mga nakatukaw sa saiyang palibot asin sinabi niya: “Sinda an sakuyang ina asin mga tugang! 35 An siisay man na naggigibo kan kabutan nin Diyos, ini an sakuyang tugang na lalaki asin tugang na babayi asin ina.”\n^ O “nagnombra.”\n^ O “ninombrahan.”\n^ O “na maigot.”\n^ O “parabola.”\n^ O “makakahabas.”